recursal/SuperWikiNEXT-32B huggingface dataset:
רדיקאווקה בצורות שונות
רדיקאווקה מסוגים שונים
**רדיקולקה** (בפולנית: **Redykołka**) היא סוג של גבינה מעושנת המיוצר באזור פודהאלה (Podhale) בדרום פולין באזור זקופנה. היא ידועה לפעמים בתור "האחות הצעירה" של גבינת האושיפק (Oscypek) והשתיים מבולבלות ביניהן לעיתים קרובות. הדמיון נובע מהעובדה שרדיקולקה מיוצרת באופן מסורתי באמצעות שאריות בונדז מייצור אושיפק.

מאפיינים
--------

המתכון המוגן מתאר את הגבינה כמוצקה, בעלת פנים רך ואלסטי, ארומה מעושנת חזקה, בעלת טעם חריף ומעט מלוח. היא עשויה לעיתים קרובות בצורת חיות, לבבות או זרי פרחים דקורטיביים.

רדיקולקה רשומה בתור כינוי מקור מוגן של האיחוד האירופי (PDO) מאז 2009.

היסטוריה
--------

רדיקולקה הייתה פופולרית כצורה של מתנה, מיוצרת ומוענקת בזוגות באירועים מיוחדים. היא ניתנה גם להנצחת החזרת הכבשים מתקופת מרעה ארוכה של חודשים במרעה ההרים, חגיגה המכונה באזור בשם "redyk". השם "redykołka" נהג להתייחס לכל סוג של מתנת גבינה.

קישורים חיצוניים
----------------

ויקישיתוף מדיה וקבצים בנושא **רדיקולקה** בוויקישיתוף   **המזהה לא מולא ולא נמצא בוויקינתונים, נא למלא את הפרמטר.**

הערות שוליים
------------

1. ↑  www.cmsmirage.pl, CMSMirage sp z o o-; Redakcja. "Rejestracja ,,redykołki *jako Chronionej Nazwy Pochodzenia | ppr.pl"*. *www.ppr.pl* (בפולנית). נבדק ב-2023-08-30.
2. ↑  "Redykołka - Ministerstwo Rolnictwa i Rozwoju Wsi". 2017-03-26. אורכב מ-המקור ב-2017-03-26. נבדק ב-2023-08-30.
3. ↑  "Redykołka - Ministerstwo Rolnictwa i Rozwoju Wsi - Portal Gov.pl". *Ministerstwo Rolnictwa i Rozwoju Wsi* (בפולנית). נבדק ב-2023-08-30.
4. ↑  *Commission Regulation (EC) No 1176/2009 of 30 November 2009 entering a name in the register of protected designations of origin and protected geographical indications (Redykołka (PDO))* (באנגלית), 2009-11-30, נבדק ב-2023-08-30
5. ↑  "Potrawy regionalne - najsmakowitszy portal w sieci". 2009-05-03. אורכב מ-המקור ב-2009-05-03. נבדק ב-2023-08-30.
**מוחמד עוואד** (בערבית: **محمد عواد**; נולד ב-9 ביוני 1997) הוא כדורגלן ערבי-ישראלי המשחק בעמדת החלוץ.

קריירת מועדונים
---------------

עואד נולד בטמרה, ישראל, למשפחה ערבית-מוסלמית. החל לשחק כדורגל במחלקת הנוער של מכבי חיפה, וב-6 בספטמבר 2014 ערך את הופעת הבכורה שלו בקבוצה הבוגרת של המועדון, כשנכנס כמחליף במשחק מול בני סכנין במסגרת גביע הטוטו. בעונת 2015/2016 כבש 30 שערים במדי קבוצת הנוער, ושבר את שיא הכיבושים לעונה אחת בליגת העל לנוער. בעונת 2016/2017 צורף לסגל הקבוצה הבוגרת, וב-10 בספטמבר 2016 ערך את הופעת הבכורה שלו בליגת העל, כשנכנס כמחליף במשחק מול בני יהודה תל אביב. עד תום העונה ערך 11 הופעות בליגת העל, וב-1 באפריל 2017 כבש את שער הבכורה שלו בקריירה, בניצחון 3–2 על בית"ר ירושלים.

בעונת 2017/2018 ערך 16 הופעות בליגה וכבש שער אחד. בעונת 2018/2019 ערך 27 הופעות ליגה וכבש שבעה שערים, בנוסף לשער אחד בגביע המדינה ושער אחד בגביע הטוטו של ליגת העל. ב-11 ביולי 2019 כבש את שערו הראשון במסגרות האירופיות, במשחק מול מורה הסלובנית, במסגרת מוקדמות הליגה האירופית.

ב-8 בספטמבר 2020, האריך את חוזהו במכבי חיפה בשלוש שנים, והושאל ללך פוזנן מליגת העל הפולנית. את הופעת הבכורה ערך ב-20 בספטמבר כשנכנס כמחליף בדקה ה-65 בדרבי הפולני נגד וארטה פוזנן, בו ניצחה קבוצתו 0–1. ב-25 באוקטובר כבש שער בכורה בתיקו 1–1 עם קרקוביה קרקוב.

ב-11 בפברואר 2021 חזר מההשאלה לקבוצת האם, מכבי חיפה.

ב-3 בספטמבר 2021 הושאל לעונה אחת למכבי פתח תקווה מליגת העל. הוא כבש שער בכורה בהופעת הבכורה ב-18 בספטמבר, בתיקו 1–1 עם הפועל תל אביב.

בתחילת עונת 2022/2023 בליגת העל חתם עוואד על חוזה במועדון בני סכנין. את הופעת הבכורה שלו בבני סכנין ערך ב-29 לאוקטובר, בהפסד קבוצתו 1–4 להפועל חדרה. את שערו היחיד במסגרת הליגה הבקיע ב-22 לאפריל 2023, במשחק הפלייאוף-התחתון של ליגת העל, מול הפועל חיפה שהסתיים בתיקו 2–2.

קריירה בינלאומית
----------------

לזכותו שתי הופעות בנבחרת הנוער של ישראל עד גיל 19 ושתי הופעות במדי הנבחרת הצעירה עד גיל 21. באוקטובר 2018 זומן לראשונה לסגל הנבחרת הבוגרת, אך לא-ערך הופעה במדיה.

תארים
-----

מכבי חיפה
* אליפות: 2020/2021
* אלוף האלופים: 2021

קישורים חיצוניים
----------------

* מוחמד עוואד, ברשת החברתית אינסטגרם
* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu
* פרופיל, באתר הרשמי של מכבי חיפה

הערות שוליים
------------

1. ↑  יגאל גולדשטיין, ‏רשמית: מוחמד עוואד הושאל ללך פוזנאן, באתר ערוץ הספורט, 8 בספטמבר 2020
2. ↑  דורון בן דור, ‏חוזר לירוק: מוחמד עוואד הצטרף למכבי חיפה, באתר ONE‏, 11 בפברואר 2021
3. ↑  תומר חבז, ‏עוואד הצטרף למכבי פ"ת, שבר את תקרת השכר, באתר ONE‏, 3 בספטמבר 2021
**רביד גזל** (נולד ב-9 ביוני 1982 בנתניה) הוא כדורגלן עבר ישראלי ששיחק בעמדת קשר האחורי.

כיום רביד משמש כמאמן ראשי בהפועל ראשון לציון בליגה הלאומית

קריירה
------

גזל, בנו של כדורגלן העבר של מכבי נתניה, אלברט גזל, החל גם הוא את הקריירה במחלקת הנוער של מכבי נתניה, ועלה לבוגרים בעונת 2000/2001. גזל המשיך בנתניה עד לסיום עונת 2003/2004, בה ירדה מכבי נתניה מליגת העל לליגה הלאומית ואז עזב ביחד עם השחקן אורי אוזן למכבי חיפה. במהלך עונת 2005/2006 הושאל ממכבי חיפה להפועל פתח תקווה, שוב יחד עם אוזן. בסיום העונה חזר גזל למכבי חיפה.

בעונת 2006/2007 הצטרף גזל למכבי תל אביב. בתום עונת 2007/2008 שוחרר ממכבי תל אביב וחזר לקבוצת נעוריו, מכבי נתניה. בקיץ 2010 חתם גזל בהפועל אשקלון איתה ירד לליגה הלאומית.

לקראת עונת 2011/2012 חתם גזל בעירוני קריית שמונה והיה ממצטייני הקבוצה שזכתה בתום העונה באליפות הראשונה בתולדותיה. בעונה שלאחר מכן איבד את מקומו בהרכב, ובחלון ההעברות של ינואר 2013 חתם בקבוצת הפועל באר שבע עד סוף העונה.

באוגוסט 2013 חתם בבני סכנין לעונה אחת. לאחר שסיים את חוזהו התקשה גזל למצוא קבוצה, וב-6 בנובמבר 2014 חתם בעירוני טבריה מהליגה הלאומית. ב-13 באוקטובר 2015 חתם במכבי אחי נצרת מהליגה הלאומית.

לקראת עונת 2016/2017 חזר גזל למכבי נתניה, לאחר שירדה לליגה הלאומית, ובסיום העונה העפיל עם הקבוצה בחזרה לליגת העל.

לקראת עונת 2017/2018 חתם גזל במ.ס טירה מליגה א' צפון, ובעונה שלאחר מכן חתם בהפועל בקעת הירדן, אך מאוחר יותר במהלך אותה העונה חזר ל-מ.ס. טירה. ב-3 במאי 2019 ערך את הופעתו האחרונה בקריירה, בה כבש שער בהפסד 1–3 להפועל באקה אל-גרבייה, ובתום העונה פרש ממשחק פעיל.

### נבחרת ישראל

לזכותו של גזל 16 הופעות במדי הנבחרת הצעירה של ישראל, במדיה ערך את הופעת הבכורה שלו ב-5 ביוני 2001, בהפסד 0–1 לספרד עד גיל 21 במסגרת מוקדמות אליפות אירופה, ותשע הופעות במדי הנבחרת הבוגרת של ישראל, בה ערך את הופעת הבכורה שלו ב-18 בפברואר 2004, בניצחון 6–0 במשחק ידידות מול אזרבייג'ן. את הופעתו האחרונה במדי הנבחרת ערך ב-6 בפברואר 2008, בניצחון 1–0 במשחק ידידות מול רומניה.

לאחר הפרישה
-----------

ביוני 2019 מונה גזל לעוזרו של אופיר חיים, מאמן הפועל כפר סבא, העולה החדשה לליגת העל. בעונת 2020/2021 מונה למאמן לאחר פיטורי עמיר תורג'מן ולאחר מכן אחרי אלישע לוי.

ביולי 2021 חתם כמאמן שמשון כפר קאסם. ב-21 בפברואר חתם במועדון ספורט טירה. בסיום עונת 2021/2022 סיים את תפקידו. ב-26 במאי 2022 מונה לעוזר מאמן בעירוני קריית שמונה..

תארים
-----

עירוני קריית שמונה
* אליפות: 2011/2012
* גביע הטוטו: 2011/2012

קישורים חיצוניים
----------------

ויקישיתוף מדיה וקבצים בנושא **רביד גזל** בוויקישיתוף

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר National Football Teams
* פרופיל המאמן, באתר Transfermarkt

הערות שוליים
------------

1. ↑  ערן גולן, מענק פרישה: רביד גזל תולה את הנעליים ומדבר על הקריירה החדשה, באתר mynet‏ כפר סבא, 28 ביוני 2019
2. ↑  שלמה וייס‏, רביד גזל מונה לעוזר מאמן עירוני קרית שמונה, באתר וואלה!‏, 26 במאי 2022
**לירז דרור** (נולדה ב־10 בינואר 1991) היא דוגמנית ישראלית.

ביוגרפיה
--------

דרור נולדה בקיבוץ רביבים שבנגב, שסבתה וסבה היו ממקימיו במהלך שנות השלושים. אמה, לינדה עלתה מאנגליה. לה שני אחים גדולים. בגיל 10 עברה עם משפחתה למושב העובדים ניר משה שבדרום. בגיל 13 התגלתה על ידי סוכנת הדוגמניות, אסתריקה נגיד, שקישרה אותה עם סוכנות "רוברטו" בה דרור יוצגה.

בשירותה בצה"ל, שירתה כמש"קית הדרכה במשטרה הצבאית.

קריירה
------

ב-2009 דיגמנה דרור בקמפיין משקפי שמש סתיו/חורף של המותג האמריקאי "קרולינה הררה".

ב-2011 שימשה כפרזנטורית קולקציית הקיץ של חברת האופנה הישראלית "גליק". מאז 2012 דרור שמישה כאחת הפרזנטוריות של מותג האופנה הישראלי "קסטרו". באותה שנה נבחרה גם לשמש כ"נערת תפוזינה" – הישראלית הראשונה שהתקבלה לתפקיד, על אף שהחברה ישראלית.

דרור הצטלמה להפקת אופנה למגזינים בינלאומיים "Elle", "ווג", "גרצייה" ו"גלאמור", וכיכבה על שערים של מגזינים בינלאומיים כגון "מקסים" "קוסמופוליטן" ו"מארי קלייר". בין היתר הצטלמה גם לחברות הבינלאומיות,: "טרוסארדי", ניוואה, זארה", "איב סן-לורן", "מוסקינו", "ולנטינו" ו"לבנטון".

בשנת 2012 דורגה על ידי המגזין "פורבס ישראל" במקום השביעי מבין הדוגמניות המרוויחות בישראל, עם הכנסות של כ-580 אלף ש"ח. בשנת 2013 דורגה במקום הרביעי באותו דירוג של "פורבס ישראל", כשהכנסותיה נאמדו בכ-2.2 מיליון ש"ח.

בשנת 2013 טסה לאנגליה לדגמן לצילומי תכשיטים מ"בית פברז'ה".

ב-2014 התמודדה בתוכנית המציאות הישראלית "זוג מנצח VIP" בערוץ 10, וסיימה במקום השני ביחד עם בן-זוגה, איציק פינטו.

בשנת 2015 נבחרה לפרזנטורית של מותג האופנה הבריטי "Ted Baker".

בשנת 2016 טסה לארצות הברית על מנת לדגמן למותג ההלבשה התחתונה האמריקאית "ויקטוריה'ס סיקרט" בתצוגה השנתית של החברה, אך דרור לא צלחה את שלבי הניפוי האחרונים באודישנים לכך.

בשנת 2017 הצטלמה בניו יורק לקמפיין הלבשה תחתונה של רשת החנויות הבריטית "מרקס אנד ספנסר".

חתמה גם בסוכנות הדוגמנות One Management, שייצגה בין השאר גם דוגמניות בינלאומיות כגון בר רפאלי ואימאן.

חיים אישייים
------------

ב-3 באוקטובר 2013, לאחר כשבע שנות זוגיות, התחתנה עם בן זוגה, איציק פינטו.

קישורים חיצוניים
----------------

* לירז דרור, ברשת החברתית אינסטגרם
* לירז דרור, במסד הנתונים הקולנועיים IMDb (באנגלית)
* הכירו את לירז דרור!, באתר "קסטרו מגזין", 15 בפברואר 2012
* תמי שמש-קריץ, נותנת גז: לירז דרור מסתערת על תעשיית האופנה, באתר nrg‏, 20 באפריל 2012
* הדס בשן, "אני נראית מאוד מאוד ממוצעת", באתר mako‏, 1 בינואר 2016
* מאיה פולק, פני הדרור, באתר מגזינה
* ערן סויסה, שומרת מרחק, באתר ישראל היום, 16 ביוני 2016

הערות שוליים
------------

1. 1 2  הכירו את לירז דרור!, באתר "קסטרו מגזין", 15 בפברואר 2012
2. ↑  נותנת גז: לירז דרור מסתערת על תעשיית האופנה, באתר "nrg מעריב", 20 באפריל 2012
3. ↑  תמי שמש-קריץ, נותנת גז: לירז דרור מסתערת על תעשיית האופנה, באתר nrg‏, 20 באפריל 2012
4. ↑  עומר טל, לירז דרור: פעם לא היה לי חוש אופנתי, באתר Xnet‏, 24 במרץ 2014
5. ↑  נועה אורון, 7. לירז דרור, באתר פורבס ישראל, 15 בינואר 2013
6. ↑  גלית עדות, הדוגמנית שמרוויחה 2.2 מיליון שקל בשנה ורובכם לא מזהים, באתר פורבס ישראל, 13 ביוני 2013 (לדירוג המלא ראו רשימה זו)
7. ↑  לירז דרור התחתנה, באתר ynet, 3 באוקטובר 2013
**סְטוּמְפּ** (בפלמית: Stoemp) הוא מאכל מהמטבח הבלגי של מחית תפוחי אדמה וירקות שורש אחרים, והוא יכול לכלול גם שמנת, בייקון, בצל או שאלוט, עשבי תיבול ותבלינים.

שם המנה כולל לפעמים את סוג הירקות שבתוכה; לדוגמה, Wortelstoemp כולל גזר (wortel). השילוב הספציפי הזה עשוי להכיל גם חלמון ביצה.

השם
---

מבוטא הוא מבוטא סְטוּמְפּ ובכמה דיאלקטים שמומפ. זוהי מילה אופיינית לניבים ברבנטיים (הולנדית/פלמית של מרכז בלגיה.

מרכיבים ותרבות
--------------

זוהי מנה כפרית פשוטה, סטומפ נהנית ממשיכה עממית רחבה.

זוהי מנה של פירה עם ירק אחד או יותר, כגון בצל, גזר, כרישה, תרד, אפונה ירוקה וכרוב, מתובל בטימין, אגוז מוסקט או עלה דפנה (ער אציל).

סטומפ מוצג באופן מסורתי לצד בודין (סוג נקניק) מטוגן, בראדוורסט מטוגן, קותלי חזיר בגריל, בשר טחון מטוגן או ביצת עין. בחלק מהמשפחות, הוא מוגש עם אנטריקוט או פילה סוסים. .

מנות דומות
----------

* באבל אנד סקוויק, אנגליה .
* קולקנון וצ'מפ, אירלנד .
* Rumbledethumps, סקוטלנד
* Pyttipanna, שוודיה
* ביקסמאד, דנמרק
* טרינקסט, מאזור אמפורדה בקטלוניה, צפון מזרח ספרד ואנדורה
* סטמפוט הולנד
* האש (אוכל), מארצות הברית
* ראה גם ערכים של האש בראונס ועוגת תפוחי אדמה

הערות שוליים
------------


1. ↑  *Time out Brussels guide: Antwerp, Ghent & Bruges*. Penguin. 1998. p. 90. ISBN 9780140273168.
**סופי פמברטון** (באנגלית: **Sophie Pemberton**;‏ 13 בפברואר 1869 – 31 באוקטובר 1959) הייתה ציירת קנדית. למרות המגבלות החברתיות שהוטלו על אמניות באותה תקופה, היא תרמה תרומה ראויה לאמנות הקנדית, ובשנת 1899 הייתה האישה הקנדית הראשונה שזכתה בפרס ז'וליאן מהאקדמיה ז'וליאן על דיוקנאותיה.

ביוגרפיה
--------

סופי נולדה בוויקטוריה שבקולומביה הבריטית. היא הייתה בתם של תרזה ג'יין גראוטוף וג'וזף דספרד פמברטון (1821–1893). כמנהל מצליח בחברת מפרץ ההדסון והמושל הראשון של האי ונקובר, אביה יכול היה להרשות לעצמו לשלוח אותה לגור וללמוד בפריז באקדמיה ז'וליאן.

פמברטון ציירה בתקופה בה התחום האמנותי הזה היה נחלתם של גברים. ההשפעות האירופיות עליה ניכרות בעבודתה.

פמברטון, ציירת פורטרטים ונופים, והייתה האמנית הראשונה ממחוז קולומביה הבריטית שזכתה לשבחים בינלאומיים כאשר עבודותיה הוצגו באקדמיה המלכותית בלונדון, כולל עבודתה עטורת הפרסים משנת 1897, שכותרתה Little Boy Blue. בהיותה בלונדון היא חלקה סטודיו עם האמנית השוודית אנה נורדגרן, אותה הכירה ככל הנראה בפריז.

מעבר לעבודתה בציור, לימדה פמברטון ציור לאמניות מקומיות. בשנת 1909 עשתה את הקישוט האמנותי עבור קפלת הזיכרון הלאומית, שהעניקה משפחתה לבית החולים המלכותי בוויקטוריה.

פמברטון הציגה את עבודתה באקדמיה המלכותית, בסלון פריז ובתערוכה העולמית של סנט לואיס. היא חילקה את חייה בין אנגליה וויקטוריה. הייתה לה תערוכת יחיד בוויקטוריה בשנת 1902.

סופי פמברטון, ילד קטן בכחול, 1897
בשנת 1906 נבחרה כעמיתת האקדמיה המלכותית הקנדית.

רטרוספקטיבה של עבודותיה הוצגה בגלריה לאמנות בוונקובר בשנת 1954, ושנייה בגלריה לאמנות של ויקטוריה רבתי בשנת 1967.

חיים אישיים
-----------

בשנת 1905 התחתנה עם קנון ארתור בין-לנדס, כומר אנגליקני, ונסעה איתו להודו. הוא נפטר בשנת 1917 ובשנת 1920 היא התחתנה עם הוראס דיין-דראמונד, שהיה מבוגר ממנה.

קישורים חיצוניים
----------------

ויקישיתוף מדיה וקבצים בנושא **סופי פמברטון** בוויקישיתוף

הערות שוליים
------------

1. ↑  **Pemberton, John**, Oxford University Press, 2011-10-31, Benezit Dictionary of Artists
2. ↑  Nicholas Tuele, Sophia Theresa Pemberton : her life and art, 1980
3. ↑  Francis (ed), Daniel (2000) [1999], Francis, Daniel (ed.), Encyclopedia of British Columbia, Harbour Publishing, p. 537

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n79146034
* VIAF: 28361026
* WorldCat: lccn-n79146034

 |
**אור ומיה** הייתה תוכנית בוקר ישראלית בהגשת אור הלר ומיה זיו-וולף. התוכנית שימשה כתוכנית מחליפה של ערוץ 10 ושודרה מ-2016 עד ירידתה מהאוויר ב-29 בספטמבר 2017 בעקבות עזיבתה של זיו-וולף.

תוכן
----

התוכנית שודרה בימי חמישי בשעות 06:20-09:00 ובימי שישי בשעות 06:20-10:00, במסגרת "חדשות 10" ובהפקת אולפני הרצליה. התוכנית כללה מבזקי חדשות וראיונות בנושאי אקטואליה ופנאי עם אורחים ומומחים שהתארחו באולפן.
התוכנית שודרה גם בימים בהם אורלי וגיא לא הגישו את תוכנית הבוקר.

רקע לעליית התוכנית
------------------

בעקבות שידור התוכנית "אורלי וגיא" הוחלט שבימי חמישי ושישי תוחלף התוכנית "אורלי וגיא" בתוכנית חדשה בהגשת אור הלר ומיה זיו וולף תחת השם "אור ומיה".

היסטוריה
--------

התוכנית עלתה לאוויר ב-2016. את התוכנית הגישו אור הלר ומיה זיו וולף.
בשנת 2016 ערכו את התוכנית דני ליבר ואילן שניג. במאי 2016 עזב שניג את תפקידו.

בספטמבר 2017 הודיעה מיה זיו וולף כי היא עוזבת את הגשת התוכנית ואת ערוץ 10.

ב-29 בספטמבר 2017 שודרה התוכנית האחרונה בהגשתה של מיה זיו וולף.

התוכנית ירדה מהאוויר לאחר עזיבת מיה זיו וולף, ואור הלר החל להגיש את התוכנית "בוקר אור" בימי שישי לצד ימית סול.

ראו גם
------

* אורלי וגיא
* בוקר אור
* דני רופ עד 10
**מיון טופולוגי** הוא סידור של קבוצת איברים שקיימות ביניהם תלויות כך שאף איבר לא יופיע לפני איבר בו הוא תלוי. דוגמאות לבעיות המצריכות מיון טופולוגי:

1. לבישת בגדים: יש לקבוע סדר ללבישת בגדים בצורה כזו שגרביים יילבשו לפני נעליים, למשל.
2. תזמון תהליכים במחשב: כאשר ישנן מספר משימות שהמחשב צריך לבצע עליו לוודא שהן מבוצעות בסדר כזה שבו משימה שתלויה בפלט של משימה קודמת לא תורץ לפניה.
3. בבניית תוכנית לימודים אוניברסיטאית יש לוודא שקורס נלקח רק לאחר שכל קורסי הקדם הנדרשים שלו נלקחו.

הניסוח המתמטי המדויק של בעיית מיון טופולוגי נעזר בתורת הגרפים: בהינתן גרף מכוון חסר מעגלים (DAG), מיון טופולוגי שלו הוא מתן מספרים לצמתי הגרף בצורה כזו שאם יש קשת מצומת a אל צומת b, המספר שניתן ל-a קטן מהמספר שניתן ל-b. ניתן להוכיח כי לכל גרף מכוון חסר מעגלים קיים מיון טופולוגי אחד לפחות, וייתכן שקיימים מיונים טופולוגיים רבים. לעומת זאת, אם הגרף מכיל מעגל, אז אין לו מיון טופולוגי.

אלגוריתם לביצוע מיון טופולוגי
-----------------------------

ניתן לבצע מיון טופולוגי בזמן ריצה ליניארי במספר הצמתים והקשתות שבגרף - \ O(|V|+|E|). מבחינה רעיונית, האלגוריתם מהווה הרחבה של אלגוריתם חיפוש לעומק, עם תוספת בודדת: כאשר אלגוריתם החיפוש לעומק מסיים את הרקורסיה עבור צומת מסוים, הוא מכניס אותו לתחילת המיון הטופולוגי. דבר זה מבטיח שאיבר ייכנס לתחילת המיון רק לאחר שכל האיברים המחוברים אליו כבר הוכנסו, ולכן הוא יוכנס למקום מוקדם יותר במיון.

אלגוריתם נוסף בסיבוכיות זהה:

 קטע הקוד הבא הוא פסאודו קוד.

```
**TopSort(G)**
    k=0
    **while** \exists s\in V s.t. s's indegree = 0
        Sorted[k]=s
        k++
        remove s and all its outgoing edges
    **if** k=n **then** successful
    **else** failed
```

לקריאה נוספת
------------

* תומאס ה. קורמן, צ'ארלס א. לייזרסון, רונאלד ל. ריבסט, **מבוא לאלגוריתמים**, הוצאת MIT, תורגם לעברית על ידי האוניברסיטה הפתוחה.

קישורים חיצוניים
----------------

* מיון טופולוגי, באתר MathWorld (באנגלית)
פירוש נוסף ערך זה עוסק בתוכנית צרכנות ישראלית. אם התכוונתם לקוד בדמות סדרת קווים, ראו ברקוד.
סמל ברקוד הקודם
**ברקוד** היא תוכנית אקטואליה, תחקירים וצרכנות ישראלית בהגשת נגה ניר נאמן. התוכנית שודרה החל מ-11 באוגוסט עד ה-7 בנובמבר 2016 בערוץ 10. בהמשך, התוכנית חזרה לשידור ברשת 13 בין ה-16 בינואר ל-7 בנובמבר 2019.

מבנה התוכנית
------------

בכל פעם הציגה נגה ניר נאמן תחקירים שעשתה בנושאי צרכנות. התחקירים עסקו, בין היתר, בשאלה מה כדאי לצרכנים לקנות ומה לא. התחקירים עסקו באיכות המוצר ועוד. אחת ממטרות התחקירים היא לסייע לצרכנים לחסוך כסף על ידי קנייה חכמה יותר.

פעם בשבוע ליאור קינן, כתבת הכלכלה והתחבורה של "חדשות 13", החליפה את נגה ניר נאמן בהגשת התוכנית.

היסטוריה
--------

לפני עליית התוכנית שודרה במהדורת החדשות המרכזית של ערוץ 10 הפינה "ברקוד".

בעבר ערוץ 10 ביקשו מהרשות השנייה להרחיב את המהדורה שלהם, אך מהלך זה לא אושר. בעקבות זאת, החליטו להוציא את המגזינים מהמהדורה ולהפוך אותם לתוכנית שמשודרת מיד אחרי המהדורה המרכזית.

ב-11 באוגוסט 2016 החל שידורה של תוכנית נפרדת בנושא צרכנות, שאת התוכנית הגישה נגה ניר נאמן. אורך התוכנית היה כ-30 דקות.

ב-7 בנובמבר 2016 ירדה התוכנית מהאוויר לאחר כמעט 4 חודשים בהם שודרה בעקבות התנגדות לשידורה מצד הרשות השנייה.

ב-16 בינואר 2019 חזרה התוכנית לאוויר בערוץ 13. משונה מבעבר, משודרת התוכנית לפני המהדורה המרכזית ולא אחריה.

ב-22 בספטמבר 2019 פורסם שנגה ניר נאמן (מגישת התוכנית) הודיעה על רצונה לעזוב את תפקידה. עוד פורסם שהיא תמשיך להגיש את התוכנית עד למציאת מחליף.

ב-4 בנובמבר 2019 שודרה התוכנית האחרונה בהנחיית נגה ניר נאמן, וב-7 בנובמבר 2019 שודרה התוכנית האחרונה בהחלט.

קישורים חיצוניים
----------------

* 

* אתר האינטרנט הרשמי של ברקוד
* ברקוד, ברשת החברתית פייסבוק

הערות שוליים
------------

1. ↑  רן בוקר, נגה ניר נאמן עוזבת את "ברקוד", באתר ynet, 22 בספטמבר 2019
התצלום המפורסם של רוברט קאפה המתאר את רגע מותו של פדריקו בורל
תמונה זו מוצגת בוויקיפדיה בשימוש הוגן.  
נשמח להחליפה בתמונה חופשית.
"Freedom is not Free", פסל בנתניה מאת יגאל תומרקין, בעקבות תצלומו של קאפה
**מותו של חייל לויאליסט** (בשמו המלא: **איש-מיליציה לויאליסט ברגע מותו, סרו מוריאנו**; באנגלית: **Loyalist Militiaman at the Moment of Death, Cerro Muriano**) הוא תצלום היסטורי מפורסם של צלם המלחמות הנודע רוברט קאפה, שצולם ב-5 בספטמבר 1936. בתצלום מתואר מותו של פדריקו בורל גרסיה, חייל רפובליקני, בזמן מלחמת האזרחים בספרד.

החייל נתפס בעדשות מצלמתו של קאפה ממש ברגע פגיעת הכדור בו והוא נופל אחורה מעוצמת הפגיעה. הוא לבוש בבגדים אזרחיים, אך נושא חגורת כדורים מעור. הרובה שבידו הימנית נשמט עקב הפגיעה. קאפה צילם את בורל כמה תמונות מוקדמות יותר באותו יום ובהן הוא נראה בחברת חבריו ליחידה.

התצלום פורסם לראשונה במגזין הצרפתי Vu ב-23 בספטמבר 1936, ומאז הופץ מספר רב של פעמים. מיד עם פרסומו נעשה התצלום לתמונה המסמלת את מלחמת האזרחים בספרד. עד היום נחשב התצלום לאחת מתמונות המלחמה החשובות והמפורסמות ביותר.

בעת פרסום התצלום נשמעו טענות מהימין הקיצוני שהתמונה מזויפת. בשנת 2009 פורסם בספרד מחקר המטיל ספק באותנטיות של התצלום. במחקר נטען כי התצלום צולם כ-50 קילומטר מהמקום בו צולמה לכאורה. בנוסף, נטען כי פרדריקו בורל, החייל שמצולם בתמונה, נהרג בכלל בקרב אחר, בעוד שהסתתר מאחורי עץ. טענות רבות טענו שבורל הוא כלל לא האיש שמופיע בתמונה.

הערות שוליים
------------

1. ↑  אביטל בורג, עכבר העיר אונליין, חוקרים ספרדים: המוות לא היה, החייל לא נפל, והתמונה זויפה בתחילת מלחמת האזרחים, באתר הארץ, 26 ביולי 2009
פרופיל של מסילת רכבת ההרים אותנסיה
**רכבת ההרים אותנסיה** הוא תכנון של רכבת הרים שמיועדת להרוג את כל נוסעיה. התכנון נוצר על ידי ג'וליוס אורבונאס, דוקטורנט בקולג' המלכותי לאמנות שבלונדון. אורבונאס, שבעברו עבד בפארק שעשועים, ציין שמטרתה של רכבת ההרים שתכנן היא לקיחת חיים "באלגנטיות ובאופוריה". באשר לפרקטיות של התכנון שלו הוא ציין את המילים "המתת חסד" ו"הוצאה להורג". טום אלן, מראשי חברת פילדלפיה טובוגן המייצרת רכבות הרים, תיאר את רכבת האותנסיה כ"רכבת ששולחת 24 נוסעים ומחזירה את כולם מתים".

תוכנית הרכבת
------------

"רכבים ההרים אותנסיה" מתוכננת להיבנות משלד פלדה. הקרון עולה בזווית חדה לגובה 510 מטרים, העלייה לפסגה תיקח שתי דקות ובקרון יהיו 24 נוסעים. עד לעלייה זו נוסעים שירצו לרדת ממנה יוכלו לדרוש זאת והקרון יעצור. משם, תחל ירידה תלולה שתאיץ את מהירות הרכבת ל-360 קמ"ש, וממש לפני המהירות הסופית של הרכבת היא תיכנס לסדרה של 7 לולאות ההולכות וקטנות ונוסעיה יאבדו את הכרתם. קוטרה של כל לולאה ילך וייקטן ביחס ללואה שקדמה לה – הדבר יאפשר הגעה ל-10 כוחות ג'י בעוד שהרכבת מאיטה מכוחות חיכוך ומכוחות נוספים. לאחר מכן הרכבת תסטה אחורה אל מסילה ישרה ויורדו ממנה גופות הנוסעים בטרם טעינת נוסעים חדשים.

ככלי הרג
--------

ג'וליוס אורבאנוס לצד דגם הרכבת בתערוכה
רכבת ההרים אותנסיה תוכל להרוג את נוסעיה על ידי היפוקסיה של כלי הדם במוח, כלומר על ידי הגבלת החמצן לכלי הדם שבמוח. 7 הלולאות שנמצאות בסופה של המסילה ייכפו על הנוסעים כמות גדולה מאוד של כוחות ג'י לאורך כדקה, עד 10 כוחות ג'י, כוחות אלה ייגרמו לטשטוש הראייה, ראיית מנהרה, עלפון ולבסוף נעילת ג'י (אובדן הכרה כתוצאה מכוחות הג'י החזקים). ריבוי הלולאות והקטנת קוטרן יסייעו בשמירה על מהירות הרכבת הגבוהה וכן על כוחות הג'י כך שגם הנוסעים החסונים והחזקים ביותר לא ישרדו את הנסיעה ברכבת.

מידע נוסף
---------

התכנון של אורבונאס משך את לב התקשורת והוצג כדגם בתערוכת המדע +HUMAN בדבלין מאפריל ועד יוני 2011. מטרת התערוכה הייתה להציג את העתיד של בני האדם והטכנולוגיה. דגם רכבת ההרים אותנסיה הופיע גם בתערוכה דומה שנערכה בברצלונה בשנת 2015.

בספרו של לביא תדהר "ולדימיר צ'ונג בוחר למות" (Vladimir Chong Chooses to Die) רכבת האותנסיה מוזכרת בסיום הסיפור. גם בספרה של ג'ניפר ניבן "כל המקומות המוארים" ישנה התייחסות לרכבת.

קישורים חיצוניים
----------------

ויקישיתוף מדיה וקבצים בנושא **רכבת ההרים אותנסיה** בוויקישיתוף

הערות שוליים
------------

1. ↑  רכבת האותנסיה - רכבת ההרים האחרונה עליה תעלה
2. ↑  רכבת ההרים אותנסיה
3. ↑  דגם הרכבת מוצג לקהל בתערוכה
**היילי דניטה אנדרסון** (באנגלית: **Haley Danita Anderson**; נולדה ב-20 בנובמבר 1991) היא שחיינית מים פתוחים אמריקאית. פעמיים ברציפות אלופת העולם (ברצלונה 2013 וקאזאן 2015) במשחה ל-5 ק"מ ובעלת מדליית כסף אולימפית (לונדון 2012) במשחה ל-10 ק"מ.

ביוגרפיה
--------

אנדרסון נולדה בסנטה קלרה בשבקליפורניה. אחותה, אליסה, המבוגרת ממנה בשנה, אף היא שחיינית מצטיינת בעלת מדליית זהב אולימפית (לונדון 2012). היא לומדת ושוחה באוניברסיטת דרום קליפורניה.

במבחנים האמריקאיים לאליפות העולם בשחייה סיימה אנדרסון במקום השני במשחה ל-800 מטר חופשי בתוצאה של 8:31.66 דקות ונכללה בנבחרת. באליפות עצמה שנערכה ברומא, איטליה בשנת 2009 היא סיימה במקום תשיעי במשחה ל-1500 מטר חופשי בתוצאה של 16:20.62 דקות ובמקום 28 במשחה ל-800 מטר חופשי בתוצאה של 8:45.91 דקות.

באליפות העולם שנערכה בשאנגחאי, סין בסוף יולי 2011 הייתה אמורה אנדרסון להשתתף במשחה ל-25 ק"מ אך היא לא התייצבה למשחה. שבועיים לאחר מכן, באוניברסיאדה שנערכה בשנג'ן שבסין באוגוסט, היא זכתה בשתי מדליות, זהב וכסף. מדליית זהב, במשחה ל-1500 מטר חופשי בתוצאה של 16:21.72 דקות, לפני מלני קוסטה מספרד (16:21.79 דקות) ולוריין בויל מניו זילנד (16:26.37 דקות) ומדליית כסף במשחה ל-800 מטר חופשי בתוצאה של 8:27.11 דקות, אחרי בויל (8:26.30 דקות) ולפני קוסטה (8:33.66 דקות).

### סגנית אלופה אולימפית

באולימפיאדת לונדון (2012) זכתה אנדרסון במדליית כסף במשחה ל-10 ק"מ בתוצאה של 1:57:38.6 שעות, אחרי אווה ריסטוב מהונגריה (1:57:38.2 שעות) ולפני מרטינה גרימלדי מאיטליה (1:57:41.8 שעות).

### אלופת עולם

באליפות העולם שנערכה בברצלונה, ספרד בשנת 2013 זכתה אנדרסון במדליית זהב במשחה ל-5 ק"מ בתוצאה של 56:34.2 דקות, לפני פוליאנה אוקימוטו (56:34.4 דקות) ואנה מרסלו קוניה (56:44.4 דקות) שתיהן מברזיל. 

באליפות העולם שנערכה בקאזאן, רוסיה בשנת 2015 הגנה אנדרסון על תוארה וזכתה במדליית זהב במשחה ל-5 ק"מ בתוצאה של 58:48.4 דקות, לפני קליופי אראוזו מיוון (58:49.8 דקות) ופיניה אונרם מגרמניה (58:51.0 דקות).

קישורים חיצוניים
----------------

| עיינו גם בפורטל: |
| --- |
|  | **פורטל שחייה** |

* היילי אנדרסון, באתר הוועד האולימפי הבין-לאומי
* היילי אנדרסון, באתר olympedia.org
* היילי אנדרסון, באתר Swimrankings
* היילי אנדרסון, באתר SwimSwam
**איתן ברק** (1937 – 31 במאי 2020) היה קצין צה"ל בדרגת תת-אלוף. כיהן כעוזר ראש אג"ם וכנספח צה"ל בבריטניה ובסקנדינביה. לאחר שחרורו מצה"ל כיהן כמנכ"ל עיריית הרצליה.

ביוגרפיה
--------

ברק (במקור צווטיצקי) נולד בפתח תקווה. התגייס לצה"ל ב-1954 ושירת כלוחם בחטיבת גולני. עבר קורס קצינים וחזר לשרת כקצין בחטיבת גולני. עברת את שם משפחתו לברק על שם גדוד 12 בו שירת, הקרוי "ברק". במלחמת ששת הימים שירת כקצין המבצעים של פיקוד הצפון, שימש מדריך ראשי בבית הספר לקצינים ומפקד גדוד 17. לאחר מכן שירת כקצין אג"ם של פיקוד הצפון ופיקד על עוצבת חירם בגזרת גבול הצפון. בפרוץ מלחמת יום הכיפורים שהה בהשתלמות בבית הספר לפיקוד ומטה של צבא ארצות הברית, הוא חזר לישראל במהלך המלחמה ושירת במחלקת מבצעים במטכ"ל. לאחר המלחמה שב לארצות הברית. ב-1974 מונה לסגן קצין חי"ר וצנחנים ראשי, בהמשך שירת כראש מחלקת תכנון וארגון באג"ם ובדצמבר 1978 מונה לעוזר ראש אג"ם תפקיד אותו מילא עד 1980. כיהן כנספח צבאי בבריטניה וסקנדינביה. במלחמת לבנון הראשונה מונה למפקד מפקדה מיוחדת בפיקוד הצפון שנערכה לתיאום הנסיגה ולקראת כניסת הכוח הרב-לאומי (MNF) לביירות.

קיבל כתב מינוי לדרגת אלוף לתפקיד ראש אגף כוח אדם, אך עם חילוף הרמטכ"לים נסוגו מההחלטה לקדמו בדרגה. כתוצאה מכך החליט לפרוש מצה"ל לאחר כשלושים שנות שירות.

לאחר שחרורו מצה"ל מונה ב-1983 לראש אגף תכנון, משק ותחזוקה בקו אופ וב-1985 מונה למנכ"ל עיריית הרצליה תפקיד אותו מילא עד שנת 1999, בעיקר בתקופת כהונתו של ראש העירייה אלי לנדאו.

כיהן במגוון תפקידים ציבוריים נוספים, בהם מנכ"ל ארגון נכי צה"ל ומנכ"ל בית הלוחם.

ברק נפטר ב-31 במאי 2020. הותיר אחריו שלושה ילדים.

קישורים חיצוניים
----------------

* יעקב ארז, המטכ"ל חושף תת-אלוף חדש, מעריב, 2 בינואר 1979

הערות שוליים
------------

1. ↑  רועי הדרי, מנכ"ל עיריית הרצליה בעבר, איתן ברק, הלך לעולמו, "צומת השרון", 1 ביוני 2020
**הקואליציה הדמוקרטית של מונגוליה** (DUC) היא קואליציה המורכבת ממפלגות שמאל במונגוליה. הקואליציה הייתה בשלטון בין השנים 1996–2000. בין השנים 2004–2006 היא חלקה את השלטון עם המפלגה המהפכנית העממית של מונגוליה. ראש הקואליציה הוא צחיאגיין אלבגדורג', שכיהן גם כראש הממשלה.

הקואליציה מורכבת משלוש מפלגות עיקריות: המפלגה הדמוקרטית העממית, המפלגה הסוציאל-דמוקרטית, ומפלגת רצון האזרחים. בנוסף אליהן חברות באיחוד מפלגות נוספות, כדוגמת מפלגת הירוקים. המפלגה הדמוקרטית הליברלית של מונגוליה מורכבת מפורשי הקואליציה.

הקואליציה נוסדה ב-1990, והייתה לאופוזיציה הראשונה מול המפלגה המהפכנית העממית. במרץ 1990 אושרה חוקת מונגוליה, שאישרה ריבוי מפלגות ובכך הפכה את הקואליציה לחוקית. הבחירות הדמוקרטיות הראשונות ב-1992 העניקו רוב מוחלט למפלגה המהפכנית העממית, והקואליציה זכתה בבחירות רק ב-1996, אז נבחר צחיאגיין אלבגדורג' לראש הממשלה.

בבחירות 2000 הפסידה הקואליציה בעקבות הרפורמה שנעשתה במדיניות המפלגה המהפכנית בידי נמברין אנחבאיאר.

בבחירות 2004 התפרקה הקואליציה. מחליפתה למעשה היא הקואליציה הדמוקרטית של המולדת.
**הדיוויזיה ה-100** היא דיוויזיית אימונים של צבא ארצות הברית הכפופה ליחידות המילואים. הדיוויזיה פעלה במהלך מלחמת העולם השנייה בחזית המערבית, ופורקה בתחילת 1946. היא הוקמה מחדש עוד באותה שנה, וכיום מוצבת בפורט נוקס, קנטקי.

היסטוריה
--------

הדיוויזיה הוקמה ב-12 ביולי 1918 במהלך מלחמת העולם הראשונה, והוצבה בטקסס. הדיוויזיה החלה בהתארגנות להישלח לחזית המערבית כחלק מחיל המשלוח של ארצות הברית, אולם כבר בנובמבר הסתיימה המלחמה. שנה לאחר מכן פורקה הדיוויזיה. היא הוקמה מחדש ביוני 1921, והוצבה בווירג'יניה המערבית. היא פורקה פעם נוספת ב-1940.

במהלך מלחמת העולם השנייה הוחלט להקים את הדיוויזיה פעם נוספת. היא הוקמה ב-15 בנובמבר 1942 בפורט ג'קסון, דרום קרוליינה. כמפקדה מונה ויתרס בארס. הדיוויזיה העבירה למעלה משנה באימונים בארצות הברית, וב-6 באוקטובר 1944 נשלחה לחזית המערבית. היא נכללה במסגרת הקורפוס השישי אשר היה חלק מהארמייה השביעית. בנובמבר נכנסה הדיוויזיה לקרב כנגד הגרמנים באזור הרי הווז', ולאחר מכן למחוז מוזל. הדיוויזיה כבשה את העיר ביטש (Bitche), והגנה עליה בהצלחה במהלך הקרב על הבליטה. בשל כך זכו אנשי הדיוויזיה לכינוי "בני ביטש". לאחר מכן לחמה הדיוויזיה בפלישת בעלות הברית המערביות לגרמניה ב-1945, וב-10 בינואר 1946 היא הוחזרה לארצות הברית ופורקה. בסתיו של אותה שנה, הוקמה הדיוויזיה מחדש כדיוויזיה מוטסת. ב-1952 היא עברה הסבה לדיוויזיית חי"ר, וב-1959 היא הפכה לדיוויזיית אימונים והדרכה, והיא כזו עד היום. לאורך כל שנות קיומה היא הוצבה בקנטקי, וב-2006 הועבר המטה שלה מלואיוויל לפורט נוקס.

קישורים חיצוניים
----------------

ויקישיתוף מדיה וקבצים בנושא **הדיוויזיה ה-100** בוויקישיתוף
* אתר המוקדש לדיוויזיה (באנגלית)
* הדיוויזיה ה-100 באתר "ביטחון גלובלי" (באנגלית)
* הדיוויזיה ה-100 (באנגלית)
אין תמונה חופשיתאין תמונה חופשית
**שלמה תירוש** (נולד ב-1944) הוא מנהל ישראלי. שימש במשך 16 שנה כמנכ"ל אגרקסקו. מ-2011 ועד 2015 שימש כיו"ר המפעלים האזוריים "מפעלי חבל מעון".

ביוגרפיה
--------

תירוש נולד בסוריה לג׳מילה ולאלי זאגה, פעיל ״ההגנה״ בדמשק, ועלה לישראל בסירת דייגים מבירות בשנת 1949. היה חניך של מוסדות עליית הנוער, רכש את השכלתו כחניך בקיבוץ גליל ים ולאחר מכן הצטרף לקיבוץ כחבר. שירת בצה"ל, בחיל האוויר, בין השנים 1966-1962. ב-1969 התיישב תירוש עם רעייתו אסתר במושב מסלול, בנגב המערבי, שם הקים משק פרחים, לול ופרדס בשותפות עם אחיו ובו הוא מתגורר גם היום. נשוי ואב לשלוש בנות.

בין השנים 1975-1974 שימש כמרכז משק במושב מסלול ובין השנים 1979-1976 שימש בתפקיד מזכיר אגודת פרחי הנגב. ב-1979 נתמנה למזכיר איגוד מגדלי הפרחים ושימש בתפקיד זה עד 1985.

בין השנים 1989-1985 שימש כמנהל אגף הפרחים בחברת אגרקסקו ומ-1990 ועד 1994 שימש כמנכ"ל מועצת הפרחים. באפריל 1994 מונה למנכ"ל אגרקסקו וכיהן בתפקיד עד שנת 2010.

בתקופת כהונתו הוביל מהפך במעמד החברה, ממונופול מוכרז על פי חוק לחברה הפועלת בשוק תחרותי פתוח. ב-2009, יצאה אגרקסקו כ-50% מהייצוא החקלאי של ישראל למול למעלה מ-100 חברות מתחרות.

בשנת 2006 נקשר שמו של תירוש בחקירה משטרתית שנערכה בעקבות טיסות של חברי הכנסת אלי אפללו ורוחמה אברהם לחו"ל במימון אגרקסקו. החשד היה שמימון הטיסות היווה שוחד שניתן לחברי הכנסת תמורת קידום ענייני אגרקסקו בוועדות הכנסת. לאחר כמעט שנתיים נסגר תיק החקירה ללא הגשת כתבי אישום ולאחר שחברי הכנסת שילמו את עלות הטיסה.

במחצית 2010 נודע כי תירוש החליט להתפטר מתפקידו כמנכ"ל אגרקסקו לאור התנגדותו למתווה המיועד להפרטת אגרקסקו. הוא סיים את תפקידו באוקטובר 2010.

בפברואר 2011 נבחר תירוש לתפקיד יו"ר המפעלים האזוריים מפעלי חבל מעון, המאגדים את פעילות שיווק הירקות של "ישובי חבל מעון" - 14 קיבוצים בנגב המערבי. ענפי הייצור המרכזיים של חבל מעון הם תפוחי אדמה, גזר, צנונית, בצל והדרים. בישראל משווקים חלק ממוצרי חבל מעון תחת המותג "דוד משה". שימש בתפקידו זה עד 2015, עת הוחלף על ידי דיאנה בוגוסלבסקי.

קישורים חיצוניים
----------------

* שלמה תירוש(הקישור אינו פעיל), אתר דן אנד ברדסטריט
* עמירם כהן, מחלוקת עם שר החקלאות זירזה את ההחלטה? שלמה תירוש מנכ"ל אגרקסקו התפטר, באתר TheMarker‏, 24 ביוני 2010
* סרטון ביוגרפי שהכין איגוד מגדלי הפרחים לכבוד פרישתו של תירוש: שלמה תירוש: חקלאי הארץ, דצמבר 2010.
* הודעת מינוי מאתר טלנירי - הודעה על מינוי תירוש ליו"ר מפעלי חבל מעון
* אורי מילשטיין על ההיסטוריה המשפחתית של תירוש בדמשק, מעריב, נובמבר 2015.
* דויד פרץ, תחום המושב: ההיסטוריה, ההדרה והעתיד של אנשי המושבים, באתר ישראל היום, 24 במאי 2023

הערות שוליים
------------

1. ↑  גיא לשם, בעקבות חשיפת TheMarker: חקירה פלילית נגד רוחמה אברהם ושלמה תירוש בפרשת אגרקסקו, באתר TheMarker‏, 1 באוקטובר 2006
2. ↑  תומר זרחין, מזוז החליט: התיק נגד השרה אברהם ייסגר, באתר הארץ, 13 באוגוסט 2008
**יוסף כהן** (נולד ב-י"ט בכסלו, 15 בדצמבר 1981) הוא סופר, מחבר ספרי מתח, פרוזה וספרי ילדים.

ביוגרפיה
--------

כהן נולד בשכונת הדר בחיפה. בילדותו התחנך בת"ת תורת-אמת בחיפה ובנעוריו למד בישיבת "קרן אורה" בכרמיאל ובישיבת פחד יצחק בירושלים.

פרסם עד כה כ-45 ספרים. את ספר הביכורים שלו "אלף-דמעות" הוא כתב לפני גיל עשרים, והוציאו לאור כחמש שנים מאוחר יותר, בעודו לומד בישיבת דרך ה' שבשכונת הר נוף. 

כהן מתמקד בעיקר בכתיבת ספרי הומור, מתח ופשע, וגם בספרים לילדים ונוער לציבור החרדי. ספריו יצאו לרוב לאור בהוצאת "יפה נוף", ונמכרו עד כה במאות אלפי עותקים.[דרוש מקור]

סדרת הספרים **זליג** שפורסמה תחת השם, י.כהן, זכתה אף היא להצלחה רבה[דרוש מקור]. 

חלק מספריו תורגמו לאנגלית. ספרו "יהודה", רומן היסטורי על תקופת בית שני, יצא גם תחת השם "Sacrifice".

ספריו (רשימה חלקית)
-------------------

**אלף דמעות** \ סיפורת

**שלבים** \ סיפורת

**צף מעל המים** \ סיפורת

**יהודה** \ רומן היסטורי.

**דירה לכל ילד** – הדרכה כלכלית על פי דברי חז"ל.

**גורל חתום** \ מתח \ בני נוער.

**ברווז גרעיני** \ מתח \ בני נוער.

**המלך האחרון** \ מתח \ בני נוער.

**מעבר לאופק** \ מתח \ בני נוער.

**סדרת זליג (28 כרכים)** \ ילדים \ נוער.

**חבורת הבלשים והתוכי 1,2** \ ילדים.

**המתחזה**  \ מתח.

**תיק 8900**  \ מתח.

**תעלומה ברומא**  \ מתח.

**כנפיים סדוקות**  \ מתח.

**חתול אשמורת**  \ מתח.

**שתיקת הזאבים**  \ מתח.

**אבנים נשברות**  \ רומן היסטורי.

**זנב הלקרדה**  \ מתח.

ספרים שתורגמו
-------------

**Sacrifice** – הספר יהודה

**סדרת הספרים - זליג**

קישורים חיצוניים
----------------

* יוסף בן חנניה כהן, דף שער בספרייה הלאומית

* שובו של הרשלה: ספרי בדיחות חרדיים
* כתבה ב-ynet על הספר יהודה: פרוזה של חורבן

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007380887805171

 |
**הארמון הלאומי של הרפובליקה הדומיניקנית** הוא בניין בסנטו דומינגו, המאכלס את משרדי הרשות המבצעת (נשיאות וסגנית הנשיא) של הרפובליקה הדומיניקנית. למרות שמשרד הנשיא ממוקם בתוך הארמון, הארמון הלאומי אינו מעון רשמי מכיוון שהנשיא אינו מתגורר בו.

היסטוריה
--------

הבנין עוצב בסגנון ניאו-קלאסי מאופק על ידי האדריכל האיטלקי גידו ד'אלסנדרו (אנ') בהוראתו של השליט רפאל טרוחיו. הבנייה החלה ב-27 בפברואר 1944 – לרגל מאה שנה לעצמאות הדומיניקנית – ונחנכה ב-16 באוגוסט 1947. הבניין המפואר בנוי על שטח של 18,000 מ"ר. הארמון הלאומי נחשב לאחד המבנים היפים ביותר שנבנו ברפובליקה הדומיניקנית.

פנים הכניסה לארמון הלאומי של הרפובליקה הדומיניקנית

עיצוב
-----

הבניין כולל שלוש קומות.

הקומה הראשית כוללת את המתחם הטקסי, את משרדי הנשיא וסגן הנשיא, ואת חדר הישיבות של הקבינט. הקומה השלישית מכילה את חדרי הקבלה העיקריים: אולם השגרירים, אולם הקריאטידים, החדר הירוק, חדר המאהוגני, ומגורי הנשיא הפרטיים.

הכיפה, בנויה על מבנה בצורת תוף עם חלונות, גובהה 34 מטרים והיקפה 18 מטרים. 18 עמודים מחזיקים את הכיפה. רוב השיש בבנין הוא דומיניקני, והוא הובא במיוחד ממחצבות בסמאן ובקבלרו. המתחם כולל גם את הקפלה הנשיאותית של סן רפאל ארקנג'ל, שתוכננה באותו סגנון אדריכלי כמו הארמון.

בתרבות
------

הארמון ובעיקר היכל הקריאטידים שימשו לסצנה של השנה החדשה ב"הסנדק חלק ב" שבו מייקל מתעמת עם פרדו בנוגע לבגידתו.

ראו גם
------

* היסטוריה של הרפובליקה הדומיניקנית

קישורים חיצוניים
----------------

ויקישיתוף מדיה וקבצים בנושא **הארמון הלאומי** בוויקישיתוף
* סיור וירטואלי בארמון הלאומי (בספרדית)

הערות שוליים
------------

1. ↑  Editora Hoy. Nuestros Monumentos: Album Educativo en el Año del V Centenario del Descubrimiento y Envangelización de América. Santo Domingo: Editora Hoy, [1992].
2. ↑  "El Padrino parte II". *www.diariolibre.com*. נבדק ב-2016-03-18.
**מילה טובה** הוא פזמון שכתב בשנת 1981 יעקב גלעד, והלחינה יהודית רביץ, והיא גם המבצעת הראשונה והמזוהה עם השיר.

השיר נכלל במופע היחיד הראשון של רביץ, שנקרא על שמו "מילה טובה", בקיץ 1981, והוא מופיע באלבומה "מילה טובה ואוסף שירים" משנת 1982.

השיר מביע תקווה וראיית החיובי, ומתייחס ל"מילה טובה" - חיזוק, תמיכה, הבעת תקווה, וראיית הטוב, כדבר התורם לאושר ושיש לשאוף אליו. הבית הראשון בשיר בנוי מניגודים: תיאור מצב קשה, וציון אפשרי של סופו הטוב או החיובי. השיר מתחיל במשפט "אֲפִלּוּ בַּשָּׁרָב הֲכִי כָּבֵד / יָדַעְתִּי שֶׁהַגֶּשֶׁם עוֹד יֵרֵד." וממשיך בכך שאפילו "בְּמַשַּׁב סוּפָה וָקֹר" נראתה ציפור בחלון, דבר המסמל את התקווה והחופש.

הבית השני מתייחס במפורש ל"מילה טובה" - כגורם העושה את ההבדל ומביא לאותה תקווה. "לֹא פַּעַם זֶה קָשֶׁה / אֲבָל לָרֹב - מִלָּה טוֹבָה / מִיָּד עוֹשָׂה לִי טוֹב".
הבית השלישי חוזר לניגודים, ומתמקד בקשיים מסוגים אחרים. "אֲפִלּוּ בִּרְחוֹב רָאשִׁי סוֹאֵן" - שבו עומס התנועה והרעשים עשויים להיות קשים ובלתי נסבלים, "רָאִיתִי אִישׁ יוֹשֵׁב וּמְנַגֵּן", כלומר ניתן לראות אדם, שלמרות הקשיים יכול ליצור אמנות. הבית ממשיך בכך שהחיזוק או תקווה אינם מחייבים משפטים ארוכים או ריבוי מלל. "רַק מִלָּה טוֹבָה, אוֹ שְׁתַּיִם" כדברי השיר, יעשו את ההבדל.

"מילה טובה", המתבטאת בהכרת תודה והכרת הטוב, נמצאה מחקרית כאחד הגורמים החשובים בבריאות נפשית, כגורם השני בעוצמתו המנבא אושר, וכפעילות שעשויה לתרום במידה רבה לאושר.

קישורים חיצוניים
----------------

* סרטון השיר "מילה טובה" באתר יוטיוב
* מילות השיר "מילה טובה" באתר שירונט
* השיר בביצוע להקת "זהו זה", בערוץ כאן 11 ביוטיוב

הערות שוליים
------------

1. ↑  יהודית רביץ מילה טובה, באתר yosmusic.com, ‏2022-01-20
2. ↑  אריק ברקר, מחקרים על המוח מגלים מה יכול להפוך אותנו ליותר מאושרים. מתוך אתר "עסקים פנימים" אוחזר בתאריך 31.12.15
ראם הצבי במדבר נמיב. במדבר ישנם מעט צמחים והחברה מורכבת בעיקר מצמחייה המלבלבת כשהתנאים טובים. חיות המדבר נאלצות להתמודד עם מיעוט מזון ומים.
חברה של צמחי במבוק בבריטניה.
חברה של ספוג גדול ושאר יצורים בשונית אלמוגים במזרח טימור. השוניות הם מבין האזורים המשגשגים ביותר בים.
באקולוגיה, המונח **חברה**, מתייחס לסך כל האוכלוסיות של אורגניזמים (למשל כל בעלי החיים, כל החיידקים, כל הצמחים וכו') הנמצאות יחד באותו זמן, באותו בית גידול ובאותו מרחב גאוגרפי. החברה אם כן, הוא מונח המקפל בתוכו קבוצת אורגניזמים, במרחב מסוים, בזמן מסוים ובמכלול מסוים של תנאי סביבה. החברה יוצרת דגם שחוזר על עצמו, כלומר באותו צירוף של תנאים ובמרחקים גאוגרפיים קטנים נמצא את אותו צירוף של אוכלוסיות, באותן פרופורציות. כך למשל החברה בהרי ירושלים דומה לחברה שבכרמל.

חלק מהחוקרים מפרקים את מונח החברה לקבוצות נפרדות של אורגניזמים ומתייחסים אל חברת הצמחים, או אל חברת בעלי החיים בנפרד וכן הלאה.

חברת חלוץ
---------

**חברת חלוץ** היא חברה המיישבת בית-גידול ריק לגמרי מיצורים חיים, או משרידים של יצורים חיים. זוהי החברה הראשונה בטור הסוקצסיוני. לעיתים משתמשים במושג זה באופן שגוי, כאשר באים לתאר את החברה הראשונה המתיישבת בבית גידול מעשה ידי אדם (שולי כביש, שדה נטוש וכו'). במקומות כאלה יש על פי רוב שרידים של יצורים חיים, ולכן חברה שמיישבת אותו ראשונה, אינה חברת חלוץ אמיתית. בהשוואה למינים אחרים בטור הסוקצסיוני מיני הצמחים של חברת החלוץ מתאפיינים על פי רוב בכושר תחרות נמוך, כושר הפצה גבוה, גודל קטן ומחזור חיים קצר.

חברת קיימא
----------

**חברת קיימא** היא חברה שנמצאת באמצע הטור הסוקצסיוני ומתקיימת במשך זמן שהוא ארוך בהרבה ממשך החיים הממוצע של הפרטים ממינים הבונים אותה, אך היא אינה חברת השיא. משך החיים של חברת קיימא הוא לפחות כמה דורות של המינים מאריכי החיים ביותר הבונים אותה. חברה כזו נמצאת בשיווי משקל לא יציב עם הסביבה ותפנה לבסוף את מקומה לחברה הבאה בטור הסוקצסיוני. חברת קיימא מקיימת מנגנון של עיכוב המונע לזמן ארוך את כניסתה של החברה הבאה בטור. דוגמה: חברת סירה קוצנית הגדלה על טרסות חקלאיות נטושות בהרי יהודה.

חברת שיא
--------

**חברת שיא** היא החברה האחרונה בטור סוקצסיוני. זוהי חברה שנמצאת בשווי-משקל יציב עם כל הגורמים, ביוטיים וא-ביוטיים, של סביבתה. קיומה של חברת שיא מותנה בתנאי סביבה יציבים, שאינם משתנים עם הזמן, לטווח זמן ארוך מאוד - ארוך מהרבה משכי דור של צורות החיים הגדולות ומאריכות החיים ביותר הנוכחות בחברה. לדעת חוקרים רבים אין בנמצא חברת שיא, וזהו מצב תאורטי בלבד, המשמש אותנו לבדיקה של תהליכים שעוברים על הצמחייה. כאשר משווים בין המינים שבונים את חברת השיא למינים של שלבים מוקדמים יותר בטור הסוקצסיוני, מוצאים כי על פי רוב המינים של חברת השיא הם בעלי כושר תחרות גבוה, כושר הפצה נמוך, גדולים, בעלי ביומסה גבוהה ומאריכי חיים לעומת האחרים.

ראו גם
------

* מין מגדיר
* מין מבדיל

| אקולוגיה |
| --- |
| תת-תחומים | אקולוגיה התנהגותית |  |
| רמות ארגון | אורגניזם • אוכלוסייה • חברה • מערכת אקולוגית • ביומה • ביוספירה • פרט |
| יחסי גומלין | טריפה • תחרות • קניבליזם • הדדיות • טפילות • פרזיטואידיות |
| תהליכים | אבולוציה • סוקצסיה • הכחדה • גמישות פנוטיפית • פירוק |
| מושגי יסוד | כושר נשיאה • גומחה אקולוגית • בית גידול • גורם מגביל • מגוון ביולוגי • מארג מזון • מין פולש • גילדה • מין מהנדס סביבה • אקולוגיה - מונחים |
| **פורטל ביולוגיה** |

קישורים חיצוניים
----------------

ויקישיתוף מדיה וקבצים בנושא **חברה** בוויקישיתוף
* חברה, באתר אנציקלופדיה בריטניקה (באנגלית)
**קרב טרוקדרו** נערך ב-31 באוגוסט 1823, והיה הקרב המשמעותי היחיד שבו השתתפו מאה אלף בני לואי הקדוש, כחלק מהתמיכה הצרפתית בפרננדו השביעי, מלך ספרד. הצרפתים ניצחו את הכוחות הליברליים והשיבו את כוחו המוחלט של פרננדו השביעי בספרד.

רקע
---

אחרי נפילת נפוליאון בונפרטה, סירב פרננדו השביעי לקבל את החוקה הספרדית מ-1812, וב-1820 פרצה במדינה התקוממות בהובלת רפאל דל רייגו, שביקש להחזיר את המלוכה החוקתית לספרד. המלך כותר והוחזק בקדיס, שם הוקם הקורטס, הפרלמנט הספרדי. לאחר התרחשות האירועים, התכנסו מעצמות אירופה באוקטובר 1822, במה שנקרא קונגרס ורונה, והתירו לצרפת להתערב ולהחזיר את שלטון פרננדו השביעי בספרד, כשבריטניה הייתה היחידה שנמנעה בהחלטה.

פעולה צבאית
-----------

ב-17 באפריל 1823, כוחות צרפתיים בפיקודו של לואי אנטואן, דוכס אנגולם, בנו של מי שהפך כשנה אחר כך למלך שארל העשירי, חצה את הפירנאים ונכנס לספרד.

הכוחות התקבלו בברכה על ידי הבסקים וספרדים שמרנים. לואי אנטואן שיגר כוח שיכתר את סן סבסטיאן, ואילו הוא הוביל התקפה על מדריד, שנשלטה על ידי הממשלה המורדת, שב-23 במאי נסוגה לסביליה. המושל הצבאי של מדריד נכנע בחשאי ונמלט לצרפת, וכעת מדריד נטולת ההנהגה לא הייתה יכולה להתמודד עם הצרפתים, שנכנסו אליה והטילו עוצר, בהמתנה לחזרתו של פרננדו השביעי.

הצרפתים המשיכו דרומה כדי להתמודד עם המורדים בקדיס, וכיתרו את נמל טרוקדרו ששלט על הכניסה לעיר. ב-31 באוגוסט 1823 פתחה צרפת בהתקפה מכיוון הים תוך שהיא מנצלת את השפל, והצליחה לכבוש את הנמל. אחרי הפעולה, הצליחו הצרפתים לאגף את הכפר ולהשתלט עליו. אחרי הפעולה, 1,700 חיילים ספרדים נלקחו בשבי.

קדיס עצמה הצליחה להחזיק מעמד במשך שלושה שבועות על אף ההפצצות, אך נאלצה להיכנע גם היא ב-23 בספטמבר 1823, אז המלך פרננדו השביעי שוחרר. למרות ההבטחות לחנינה, המלך הורה לנקוט בצעדים נגד המורדים; במהלך השנים הבאות, 30 אלף איש הוצאו להורג ו-20 אלף נאסרו.

אחרית דבר
---------

הפסל שמנציח את קרב טרוקדרו בפריז
קרב טרוקדרו היה אחד האירועים שדרבנו את נשיא ארצות הברית, ג'יימס מונרו, להכריז על דוקטרינת מונרו ב-2 בדצמבר 1823, שקבעה כי ארצות הברית לא תסבול קולוניאליזם אירופאי באמריקה, כדי להימנע מהתערבות אירופאית.

קישורים חיצוניים
----------------

ויקישיתוף מדיה וקבצים בנושא **קרב טרוקדרו** בוויקישיתוף
* 31 août 1823 - La prise du Trocadéro - Herodote.net, www.herodote.net
* CADIZ, 1823 EL AÑO DEL TERROR (II), por Vicente Mira Gutiérrez, Arena y Cal nº 49, www.islabahia.com
* Lucky Days Casino - Lucky days caisno online, Lucky days caisno (בגרמנית)
* Les Miserables by Victor Hugo 104, www.classicbookshelf.com

הערות שוליים
------------

1. ↑  Kohn, George Childs (2013). *Dictionary of wars*. Oxon, England: Routledge. ISBN 978-1-315-06296-9. OCLC 897454971.
2. ↑  Morison, S. E. (1924). "The Origin of the Monroe Doctrine, 1775-1823". *Economica*. JSTOR (10): 27. doi:10.2307/2547870. ISSN 0013-0427.
**ג'יימס אדם "ג'ים" בלושי** (אנגלית: **James Adam "Jim" Belushi**; נולד ב-15 ביוני 1954) הוא שחקן אמריקאי.

קורות חייו
----------

בלושי נולד בשיקגו שבארצות הברית למשפחת מהגרים מאלבניה. כמו אחיו הגדול השחקן המנוח ג'ון בלושי, עבד בשנים 1977 ועד 1980 בקבוצת התיאטרון של שיקגו "העיר השנייה" (The Second City). בשנת 1978 הופיע ג'יימס בסדרת הטלוויזיה "מי שומר על הילדים?" (Who's Watching the Kids?), ובנוסף בתוכנית הקומית הידועה "סאטרדיי נייט לייב".

בשנת 1986 הופיע ג'יימס בסרט הקולנוע המוזיקלי "חנות קטנה ומטריפה" לצדו של סטיב מרטין ובסרט "סלבדור" לצידו של ג'יימס וודס ובשנת 1988 בסרט הפעולה "מפגש לוהט" (Red Heat) לצדו של ארנולד שוורצנגר. 

בשנת 1991 שיחק בדרמה "יומן של רוצח שכיר" בכיכובו של פורסט ויטאקר וב"נוכלת ושמה סו" בבימויו של ג'ון יוז. ב-1995 שיחק בדרמה "חיים נפרדים" לצד לינדה המילטון. 

ב-2004 התארח בסדרה "פחות ממושלמת". בשנת 2006 שיחק בסרט "מאחורי החיוך" לצד מרלון ויינס. בשנת 2008 שיחק בסרט הילדים "חברים בשלג" לצד וופי גולדברג. 

לג'יימס קריירה ארוכה של סרטים וסדרות, שיחק בסדרה הקומית "החיים על פי ג'ים" (According to Jim) לצדה של השחקנית קורטני תורן סמית. ב-2010 שיחק בסדרת הדרמה המשפטית "הסנגורים" ברשת CBS, כפרקליט בלאס וגאס לצדו של ג'רי אוקונל, והסדרה ירדה מהאוויר לאחר עונה אחת. בשנת 2011 השתתף בסרט "נמרות בע"מ" לצד דניס ריצ'רדס. 

בשנת 2015 שיחק בסרט "אין כמו בגיהנום"(אנ'), קומדיה שחורה בכיכובם של פטריק וילסון וקתרין הייגל. 

בשנת 2016 שיחק במותחן "כל האמת" לצד קיאנו ריבס, בסרט הפשע "הולופוינט" לצידם של לין קולינס וג'ון לגוויזאמו, בסרט "קייטי אומרת להתראות" לצד אוליביה קוק ובסרטו של ג'וזף מאזלו "*Undrafted".*

בשנת 2017 השתתף בסרטו של וודי אלן "גלגל ענק", ובסרט "שינוי של הלב".

קישורים חיצוניים
----------------

ויקישיתוף מדיה וקבצים בנושא **ג'יימס בלושי** בוויקישיתוף
* ג'יימס בלושי, ברשת החברתית פייסבוק
* ג'יימס בלושי, ברשת החברתית אקס (טוויטר)
* ג'יימס בלושי, ברשת החברתית אינסטגרם
* ג'יימס בלושי, במסד הנתונים הקולנועיים IMDb (באנגלית)
* ג'יימס בלושי, באתר AllMovie (באנגלית)
* ג'יימס בלושי, באתר Rotten Tomatoes (באנגלית)
* ג'יימס בלושי, במסד הנתונים הקולנועיים KinoPoisk (ברוסית)
* ג'יימס בלושי, באתר MusicBrainz (באנגלית)
* ג'יימס בלושי, באתר Discogs (באנגלית)
* ג'יימס בלושי, באתר Songkick (באנגלית)
* ג'יימס בלושי, באתר בילבורד (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX1152839
* BnF: cb140081823 (data)
* GND: 141041579
* ISNI: 0000 0001 0939 6492
* LCCN: n92058119
* MusicBrainz: 47613356-289b-411b-afe2-e25785171e5c
* NKC: xx0078697
* NLP: a0000001276170
* NTA: 075080044
* SNAC: w67669p1
* SUDOC: 079715257
* VIAF: 120293682
* WorldCat: lccn-n92058119

 |
**המפלגה הסוציאל-דמוקרטית של אנדורה** (בקטלאנית: **Partit Socialdemòcrata**) היא מפלגת האופוזיציה באנדורה ואחת משתי המפלגות העיקריות בה. כיום (2011) יש למפלגה מיעוט במועצה הכללית של העמקים - היא הפרלמנט של אנדורה. אפיונה הפוליטי של המפלגה הוא מרכז-שמאל.

היסטוריה
--------

ראשית המפלגה בשנת 2000, עת הוקמה הפלגה.

בבחירות שנערכו באפריל 2005 באנדורה, זכתה המפלגה ב-38.1% מקולות הבוחרים וב-11 מושבים בפרלמנט (מתוך 28); בכך הפסידה המפלגה את השלטון למפלגה הליברלית. בבחירות שנערכו ארבע שנים מאוחר יותר, באפריל 2009, זכתה המפלגה ב-45.03% מקולות הבוחרים וב-14 מושבים בפרלמנט; בכך ניצחה המפלגה, וזכתה בשלטון במדינה. לאחר שנתיים (אפריל 2011), נערכו בחירות בשלישית, ובהם הפסידה המפלגה את השלטון לטובת מפלגת דמוקרטים למען אנדורה; בבחירות אלו זכתה המפלגה ל-34.80% מקולות הבוחרים וב-6 מושבים בפרלמנט.

כיום, עומד בראש המפלגה ז'אומה ברטומאו קסאני, אשר כיהן בעבר בשנים 2009-2011 כראש ממשלת אנדורה.

ראו גם
------

* פוליטיקה של אנדורה
* המועצה הכללית של העמקים

קישורים חיצוניים
----------------

* 

* אתר האינטרנט הרשמי של המפלגה הסוציאל-דמוקרטית (בקטלאנית)
**איתן יצחק** (נולד ב-23 במאי 1968) הוא אלוף-משנה במילואים, המשמש כראש רמי"ם (רשות המעברים היבשתיים) שבמשרד הביטחון.

ביוגרפיה
--------

איתן יצחק, בנם של אסתר ואפרים יצחק ואח לשלושה אחים ואחות, נולד ב-23 במאי 1968 במושב נבטים שבנגב, שמרבית תושביו עלו מקוצ'ין שבדרום הודו. הוא למד בבית הספר "עומרים" שבעומר ובתיכון "אשל הנשיא". בבית הוריו שבמושב עזר רבות במשק החקלאי בגידולי פרחים, פירות קיץ ולול העופות. בשנת 1986 התגייס לצה"ל, ושירת בחיל ההנדסה הקרבית. במהלך השנים 1988–1997 הוא ביצע שורה של תפקידי פיקוד ולחימה במערך השדה במסגרת גדודי חיל ההנדסה הקרבית, מתפקיד מפקד מחלקה ומ"פ בגדוד 605 ועד סמג"ד בגדוד 601, ובכלל זה שירות ממושך בלבנון ובמהלך האינתיפאדה הראשונה בעזה וביו"ש. בשנת 1997 הוא הועלה לדרגת סא"ל ומונה למפקד גדוד 603, ופיקד עליו זמן ממושך בגזרת לבנון. בשנת 1999 מונה למפקד בסיס האימונים של חיל ההנדסה הקרבית (טירונות ואימון מתקדם) בצוקי עובדה. בשנת 2002 הוא מונה למג"ד בבית הספר לקצינים (בה"ד 1) במגמת היבשה והקים את מגמת "להב", שבה פיקד על כלל הקצונה הקרבית. במאי 2004 הוא הועלה לדרגת אל"ם ובשנים 2004–2007 הוא שימש כמפקד ההנדסה של פיקוד הדרום (מהנ"פ דרום). בשנים אלו השתתף והוביל את כוחות ההנדסה בלחימה ברצועת עזה, ביצוע תוכנית ההתנתקות, ארגן פיתח והוביל את הלחימה התת-קרקעית כנגד מנהרות החמאס, הכנת מערך הגבול ללחימה ובט"ש אל מול החמאס "ביום שאחרי" ההתנתקות והחל בהקמת מערך הגבול מול מצרים. בשנת 2008 הוא מונה למפקד מחוז דרום בפיקוד העורף, ופיקד עליו במהלך מבצע עופרת יצוקה. בשנת 2011 בעקבות לקחי אסון הכרמל נקרא להקים ולפקד על מחוז חוף/חיפה בפיקוד העורף, ובסוף שנת 2013 השתחרר מהצבא.

בשנת 2014 הוא הצטרף למשרד ראש הממשלה ומונה לרח"ט טרור ומשימות מיוחדות במטה לוט"ר במטה לביטחון לאומי ובשנת 2017 קודם ומונה לראש מטה לוט"ר ולאחר מכן כסגן וראש אגף לוט"ר בט"פ ועורף במטה לביטחון לאומי. בנובמבר 2019 הוא עבר למשרד הביטחון ומונה לסגן ראש רח"ל (רשות החירום הלאומית) שבמשרד הביטחון.

במאי 2023 נבחר לתפקיד ראש רשות המעברים במשרד הביטחון.

השכלה
-----

* לימודי תואר ראשון במכללה לפיקוד ומטה (פו"ם) תוכנית "ברק" בגלילות, משולב עם אוניברסיטת תל אביב, 1993.
* לימודים אקדמאיים לתואר ראשון B.A במזרחנות, מטעם אוניברסיטת בן-גוריון בנגב, 1996.
* לימודים לתעודת בוגר המכללה לפיקוד ומטה של צבא היבשה של ארצות הברית, CGSOC במדינת קנזס, 2002.
* לימודים אקדמאיים לתואר שני M.A במינהל ציבורי מטעם אוניברסיטת חיפה, 2008 – כחלק מלימודים במכללה לביטחון לאומי.

חיים אישיים
-----------

יצחק מתגורר בגדרה, נשוי ואב לשלושה ילדים.

קישורים חיצוניים
----------------

* בהצגת תפיסת החירום החדשה של מדינת ישראל באתר יוטיוב